Els sis espectacles del IV Festival Fem(me) Dansa tindran lloc este cap de setmana
28 de juliol 2021

Els pròxims divendres, dissabte i diumenge tindran lloc els espectacles de la IV edició del Festival Fem(me) Dansa 2021, organitzat per l'Àrea d'Igualtat de l'Ajuntament de Sagunt. L'objectiu d'este festival de dansa de dones és crear un marc on es done a conéixer l'art de la dansa, visibilitzant les obres creades per dones i reivindicar el seu espai artístic, ja que la dansa exercix un paper de transmissió de valors culturals i socials.

Els espectacles del divendres, 30 de juliol, es duran a terme en l'amfiteatre del Triangle Umbral del Port de Sagunt; els del dissabte 31, en el Terraet de la Glorieta de Sagunt i els del diumenge, 1 d'agost, als Jardins del Casino de la Gerència, al Port de Sagunt. Tots començaran a les 20 hores.

El divendres, 30 de juliol, es representarà en el Triangle Umbral del Port de Sagunt l'obra _Encuentro_, del projecte Solmonki, creada i interpretada per Débora Ruiz i Ana Lola Cosín Torada. També tindrà lloc la funció _Taishokan_, la coreografia i la interpretació de la qual està creada per Lorenza Di Calogero i està acompanyada de la música en directe de Dani Benedito. Esta obra «**és la conjunció de la llegenda tradicional de Taishokan i la seua pròpia revisió del segle XIX, alternant somni i realitat i integrant el contingut eròtic i sensual de la versió més tardana**».

Quant al dissabte, 31 de juliol, tindran lloc en el Terraet de la Glorieta, de Sagunt, l’espectacle _Frecuencias mínimas_ de Dahilena, la creació i la interpretació de les quals està a càrrec d'Elena Sevilla i Dahiana Betancourt. També tindrà lloc el mateix dia la dansa _Desire_, creada i interpretada per Lucía Jaén, en la qual l'artista sonor serà Rafael Cañete Fernández, «**una dansa que explora amb la paraula i el moviment, amb el so i l'espai, amb la pell i la carn**».

I, per a finalitzar, el diumenge, 1 d'agost, als Jardins de la Gerència del Port de Sagunt, la intèrpret i directora coreogràfica, Paula Puchalt, i Eva Serrano, com a intèrpret musical, ens delectaran amb la seua obra _Vestirse de Locas_. A més, davall la direcció i interpretació de Noelia Arcos i Marta García, tindrà lloc _O\_O Movement Reserch_.

Esta edició perseguix generar un espai de trobada de diferents col·lectius artístics, a més d'ampliar l'oferta cultural de la ciutat de Sagunt i conformar un festival que puga tindre una continuïtat i puga anar creixent any rere any. Tot això, sempre amb un missatge feminista i reivindicatiu de dansa creada i protagonitzada per dones.

El conjunt de les sis representacions del programa es desenvolupa des del divendres 30 de juliol fins al diumenge 1 d'agost, de manera gratuïta, amb aforament limitat respectant la normativa vigent i sempre complint les mesures de seguretat i higiene dictades per les autoritats sanitàries.

  

 ​

*   [](http://www.facebook.com/sharer.php?u=https://aytosagunto.es/va/actualitat/els-sis-espectacles-del-iv-festival-fem-me-dansa-tindran-lloc-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/els-sis-espectacles-del-iv-festival-fem-me-dansa-tindran-lloc-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-sis-espectacles-del-iv-festival-fem-me-dansa-tindran-lloc-este-cap-de-setmana/ "Linked In")
*   [](mailto:?body=https://aytosagunto.es/va/actualitat/els-sis-espectacles-del-iv-festival-fem-me-dansa-tindran-lloc-este-cap-de-setmana/)